B.: Сваім сольнікам лідар сталічнага гурта “Сярод добрых людзей” не толькі вынес на суд слухача патаемнае, але і, магчыма, хацеў прыцягнуць пад персанальныя творчыя сцягі тых, хто яго асабістае падзяляе і праецыруе на сябе. Мне ж дадзены ўнутраны свет выканаўцы асабліва цікавым не здаўся — плоскія і банальныя думкі, якія да яго зацерлі да дзірак музыканты вышэй класам і заслугамі. Чарговая (якая мільённая па ліку?) гультаяватая дэманстрацыя знаходжання сябе ў навакольным соцыуме. Слоў шмат — эфект нулявы.